2023 World Aquatics Championships

De **2023 World Aquatics Championships**, de 20th edition of de World Aquatics Championships, na dem hold am insyd Fukuoka, Japan, from 14 to 30 July 2023. Originally dem schedule make dem hold am insyd 2021 as de 19th championships, na dem postpone de championships til May 2022 for response to de rescheduling of de 2020 Summer Olympics insyd Tokyo to 2021 secof de COVID-19 pandemic. Na dem push de event back for second time to 2023 secof ongoing travel restrictions den safety measures in place for Japan insyd. For ein place, Budapest host de 19th Championships from 18 June to 3 July 2022, while de originally 2023 championships dem schedule insyd Doha, Qatar, dem move am to 2024.

Na ebe de second time Fukuoka host de event wey na dem previously hold de 9th World Aquatics Championships insyd 2001, plus South Africa ein Roland Schoeman (swimming) den Brazil-Spain ein Felipe Perrone (water polo) de two athletes per make dem compete insyd both de 2001 den 2023 championships.

De championships include 2,392 athletes wey dey compete from 192 member federations. While dem originally list as 195 nations wey dey compete, secof de status of dema member federation plus World Aquatics, athletes wey komot both de Philippines den Kenya na dem require dem make dem compete under de banner 'Suspended Member Federation', while two athletes of Syria compete under de banner 'World Aquatics Refugee Team'. World Aquatics ban for athletes wey komot Russia den Belarus remain in effect for dese championships.

Na dese championships be de first edition of de championships make dem hold under de fresh World Aquatics branding dey follow de renaming of de Fédération Internationale de Natation (FINA) insyd December 2022.

## Host selection

Na dem originally for hold de competition insyd Budapest, Hungary, insyd de summer of 2021. Na dem announce dis for 19 July 2013, for de biennial General Congress of World Aquatics (then FINA) insyd Barcelona, de host-city of de 2013 World Aquatics Championships.

However, insyd March 2015, na dem announce say Budapest go instead host de 2017 Championships, after Guadalajara, Mexico, pull out from de organization of de championships for financial reasons. Na dem gbele fresh bidding procedure give both de 2021 den 2023 events.

For 9 June 2015, World Aquatics (then FINA) report say e receive expressions of interest for de 2021 den 2023 FINA World Championships from Argentina, Australia (Melbourne anaa Sydney), China (Wuhan anaa Nanjing), Germany (two potential cities), Japan, Turkey den Qatar. For 30 June 2015, na dem organise information meeting give de nations den cities wich na dem show interest insyd bidding. Na representatives of cities wey komot six countries attend dis meeting: Abu Dhabi (United Arab Emirates), Buenos Aires (Argentina), Istanbul (Turkey), Nanjing (China), Fukuoka (Japan), Doha (Qatar). Na dem biz bidding cities make dem present FINA plus executed Host City Agreement by October 26, 2015, den to make formal presentation to de FINA Bureau for November 8, 2015. Na Australia den Germany be de first two countries make dem quit de bidding race wey Argentina follow dem. Two odas, Turkey den United Arab Emirates, na dem sanso show interest, buh dem withdraw before de presentation stage. Plus all oda interested cities formerly withdraw, for October 2, 2015, FINA executive director Cornel Marculescu confirm na der be three final bidders: Nanjing (China), Fukuoka (Japan), den Doha (Qatar).

For 31 January 2016, na dem present each of de bids insyd formal presentation for de FINA Bureau meeting insyd Budapest. After a vote, FINA announce Fukuoka as 2021 hosts den Doha as 2023 hosts.

Insyd press release dem issue for de same day, FINA Presido Julio Maglione state: “*Today we were presented three extraordinary bids fulfilling all requirements and having great facilities. Both winning cities, Fukuoka and Doha, are strong partners of FINA and will offer optimal conditions for the organisation of these Championships. There is a very strong commitment from the local authorities to welcome this event in their respective dynamic metropolis.*”

## Venues

Na de Fukuoka championships get three main venue precincts. Swimming, artistic swimming, de closing ceremony, den de international broadcast center, na dem all base for Marine Messe Fukuoka Hall A (part of de Fukuoka Convention Center), dem build give de 1995 Summer Universiade wey dem sanso use am during de 2001 World Aquatics Championships. Na dem base water polo events for de newly Marine Messe Fukuoka Hall B dem build. Na dem hold de opening ceremony for Boat Race Fukuoka insyd Fukuoka City.

* Marine Messe Fukuoka Hall A (swimming, artistic swimming, closing ceremony)
* Marine Messe Fukuoka Hall B (water polo)
* Fukuoka Prefectural Pool (diving)
* Seaside Momochi Beach Park (open water swimming, high diving)
* Boat Race Fukuoka (opening ceremony)

## Schedule

Na dem hold total of 75 medal events across six disciplines. De program return to de traditional schedule plus artistic swimming, diving, den open water swimming dem stage during week one, swimming den high diving insyd week two, den water polo matches across both weeks.

## Medal table
 *   Host nation (Japan)

Source: World Aquatics

## Countries wey dey participate

## References


## External links

* Official website